

 REPUBLIKA HRVATSKA

POŽEŠKO-SLAVONSKA ŽUPANIJA

 OPĆINA JAKŠIĆ

KLASA:112-02/20-01/02

URBROJ:2177/04-03/20-4

Jakšić, 07. kolovoza 2020. godine

**OPIS POSLOVA, PODACI O PLAĆI RADNOG MJESTA, NAČIN TESTIRANJA TE PRAVNI IZVORI ZA PRIPREMU KANDIDATA ZA TESTIRANJE**

JAVNI NATJEČAJ

za popunu slobodnog radnog mjesta višeg referenta za proračun i računovodstvo

objavljen u Narodnim novinama br. 90/2020

**Opis poslova:**

Sudjeluje u izradi nacrta proračuna Općine, rebalansa proračuna, razvojnih i drugih programa, izrađuje izjavu o fiskalnoj odgovornosti te izrađuje Izvješće o otklonjenim nepravilnostima, prati stanje sredstava i ostvarenje prihoda proračuna, vrši obračune plaća i drugog dohotka, autorske honorare, izrađuje porezne i druge propisane evidencije, radi na pripremi, realizaciji i praćenju projekata Općine kandidiranih na EU fondove i druge izvore financiranja, vodi računovodstvene knjige proračuna (dnevnik, glavnu knjigu, analitičku evidenciju dugotrajne i kratkotrajne nefinancijske imovine, evidenciju financijske imovine, obveza i potraživanja, knjigu javnog duga).

**Podaci o plaći**

Plaću radnog mjesta višeg referenta za proračun i računovodstvo čini umnožak koeficijenta složenosti poslova radnog mjesta koji iznosi 3,00 i osnovice za izračun plaće u iznosu od 2.160,00 uvećan za 0,5% za svaku navršenu godinu radnog staža.

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

Na samo testiranje, kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, te kemijsku olovku s kojom će pisati test. Kandidati koji ne mogu dokazati identitet neće moći pristupiti testiranju. Kandidati sami snose troškove dolaska na pisano testiranje i razgovor (intervju). **Za kandidata koji ne pristupi pisanom testiranju smatrat će se da je povukao prijavu na natječaj.**

Za vrijeme provjere znanja i sposobnosti nije dopušteno:

- koristiti se bilo kakvom literaturom i/ili bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima niti na drugi način remetiti koncentraciju kandidata.

Kandidati koji na pisanom dijelu testiranja ostvare najmanje 50% točnih odgovora (15 bodova) bit će pozvani na razgovor (intervju).

Povjerenstvo kroz razgovor (intervju) s kandidatima utvrđuje interese, profesionalne ciljeve i motivaciju kandidata za rad na navedenom radnom mjestu. Rezultati razgovora (intervjua) boduju se na isti način kao i pismeno testiranje, tj. svakom pojedinom kandidatu se dodjeljuje određeni broj bodova od 0 do 15.

**Literatura za pripremanje kandidata za pisano testiranje:**

* Zakon o lokalnoj i područnoj (regionalnoj) samoupravi (NN broj 33/01, 129/05, 109/07, 125/08, 36/09, 150/11, 144/12 i 19/13, 137/15, 123/17 i 98/19)
* Zakon o službenicima i namještenicima u lokalnoj i područnoj (regionalnoj) samoupravi (NN broj 86/08, 61/11, 04/18 i 112/19)
* **Zakon o proračunu** (Narodne novine, br. 87/08, 136/12 i 15/15)
* Pravilnik o proračunskom računovodstvu i Računskom planu – pročišćeni tekst (Narodne novine, br. 124/14, 115/15, 87/16, 3/18 i 126/19)
* Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (Narodne novine, br. 128/09, 142/14 i 23/19)
* Pravilnik o financijskom izvještavanju u proračunskom računovodstvu – pročišćeni tekst (Narodne novine, br. 3/15, 93/15, 135/15, 2/17, 28/17, 112/18 i 126/19)
* Pravilnik o polugodišnjem i godišnjem izvještaju o izvršenju proračuna (Narodne novine, br. 24/13, 102/17 i 1/20)
* Pravilnik o proračunskim klasifikacijama (Narodne novine, br. 26/10, 120/13 i 1/20)
* Statut Općine Jakšić („Službeni glasnik Općine Jakšić“, broj 116/18)

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE DANA ODREĐENOG ZA TESTIRANJENA NA WEB STRANICI OPĆINE JAKŠIĆ**

 OPĆINA JAKŠIĆ

**Povjerenstvo za provedbu javnog natječaja**

 Predsjednik

 Monika Pus v.r.